CELEX: 22018D1527
Language: da
Date: 2018-09-28 00:00:00
Title: Afgørelse nr. 3/2018 truffet af AVS-EU-Ambassadørudvalget af 28. september 2018 om meddelelse af decharge til direktøren for Det Tekniske Center for Samarbejde på Landbrugsområdet og i Landdistrikterne (TCL) for gennemførelsen af centrets budget for regnskabsårene 2007-2016 [2018/1527]

12.10.2018   
               
               
                  DA
               
               
                  Den Europæiske Unions Tidende
               
               
                  L 256/119
               
            
         AFGØRELSE Nr. 3/2018 TRUFFET AF AVS-EU-AMBASSADØRUDVALGET
         af 28. september 2018
         om meddelelse af decharge til direktøren for Det Tekniske Center for Samarbejde på Landbrugsområdet og i Landdistrikterne (TCL) for gennemførelsen af centrets budget for regnskabsårene 2007-2016 [2018/1527]
         AVS-EU-AMBASSADØRUDVALGET HAR —
         under henvisning til partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater (1), særlig bilag III, artikel 3, stk. 4,
         under henvisning til afgørelse nr. 3/2006 truffet af AVS-EF-Ambassadørudvalget den 27. september 2006 om finansforordningen for Det Tekniske Center for Samarbejde på Landbrugsområdet og i Landdistrikterne (TCL) (2),
         under henvisning til balancerne for Det Tekniske Center for Samarbejde på Landbrugsområdet og i Landdistrikterne for regnskabsårene 2007 til 2016, der blev opgjort henholdsvis den 31. december i hvert af de pågældende år,
         under henvisning til revisorernes beretninger om centrets regnskaber for regnskabsårene 2007 til 2016,
         efter at have gjort sig bekendt med svarene fra centrets direktør på revisorernes bemærkninger, og
         ud fra følgende betragtninger:
         
                     (1)
                  
                  
                     Centrets indtægter for regnskabsårene 2007 til 2016 bestod hovedsaglig af bidrag fra Den Europæiske Udviklingsfond på 20 148 346 EUR for 2007, 17 812 007 EUR for 2008, 16 334 434,15 EUR for 2009, 22 132 300 EUR for 2010, 17 556 601 EUR for 2011, 19 776 871 EUR for 2012, 22 327 270 EUR for 2013, 25 656 397 EUR for 2014, 15 177 000 EUR for 2015 og 16 859 000 EUR for 2016.
                  
               
                     (2)
                  
                  
                     Direktørens gennemførelse af centrets budget for regnskabsårene 2007 til 2016 er i sin helhed foretaget på en sådan måde, at der kan meddeles vedkommende decharge for gennemførelsen af disse budgetter —
                  
               TRUFFET FØLGENDE AFGØRELSE:
         
            Eneste artikel
            På grundlag af revisorernes beretninger samt balancerne for de tilsvarende regnskabsår meddeler udvalget hermed direktøren for Det Tekniske Center for Samarbejde på Landbrugsområdet og i Landdistrikterne decharge for gennemførelsen af centrets budget for regnskabsårene 2007 til 2016.
         
         
            Udfærdiget i Bruxelles, den 28. september 2018.
            
               
                  På AVS-EU-Ambassadørudvalgets vegne
               
               Ammo Aziza BAROUD
               
                  Formand
               
            
         
         
            (1)  EFT L 317 af 15.12.2000, s. 3.
         
            (2)  EUT L 350 af 12.12.2006, s. 1.